《乙巳三月十五日监察御史王东溪节宿戒方回万》
元代·方回

年年时节美春三，谁识湖山绿似蓝。
万户栋梁双语燕，千村桑柘两眠蚕。
鼓钟下竺寺连上，香火北高峰胜南。
除却咸平处士外，何人更此筑吟庵。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。